als_Latn bos_Latn tur_Latn
Milano kthehet ne epiqendren e merkatos italiane te futbollit. Pas dy goditjeve te shpejta te Inter qe afroi Podolski dhe Shaqiri, eshte Milan qe kerkon qe te ndjeke gjurmet e kusherinjve per te mos humbur terren ne kete gare. Presidenti Silvio Berlusconi eshte takuar me trajnerin Inzaghi dhe administratorin e deleguar, Galliani, te cileve u ndezi driten jeshile per sulmuesin e Romes, Matia Destro. Ishte vete tekniku qe shfaqi interes per lojtarin e kryeqytetasve dhe presidenti deshiron t’ia plotesoje deshiren. Ne kete menyre, Galliani synon ta afroje sulmuesin me opsionin e huazimit me te drejte blerjeje.
Nga ana tjeter, Pazzini mund te transferohet ne Rome per te nisur nje aventure te re. Aktualisht, çeshtja qe po pengon palet eshte ajo qe Roma kerkon nga Milan te vendoset pika me detyrim blerjeje ne fund te sezonit, por Milan nuk eshte i gatshem te vendose bast mbi nje lojtar qe ende nuk eshte konfirmuar plotesisht ne Serie A. Nga ana tjeter, Rudi Garcia nuk duket i bindur me Pazzini, duke kerkuar nje emer te njohur ne Ukraine, sulmuesin e Shakhtar Donetsk, Luiz Adriano.
Por Milan nuk e ndal vrapin vetem te Destro sepse Witsel mbetet endrra e vertete ne Milanello. Belgu i Zenit St. Peterburg u ble dy sezone me pare nga Benfica per 40 milione Euro por deri tani nuk e ka justifikuar aspak shumen e shpenzuar per te. Nuk dihet ende strategjia qe do te ndjeke per te arritur deri te mesfushori belg, por puna sapo ka nisur, kuqezinjte jane vene ne kerkim te talenteve evropiane per te ringritur nje skuader qe duket e humbur.
als_Latn als_Latn als_Latn